b'\n_START_ARTICLE_\nHumanitarno dru\xc5\xa1tvo Sova\n_START_PARAGRAPH_\nHumanitarno dru\xc5\xa1tvo SOVA je slovensko humanitarno dru\xc5\xa1tvo iz Maribora, ki so ga januarja 2008 ustanovili Ale\xc5\xa1 Vauhnik, Nino Kova\xc4\x8di\xc4\x8d in Jure \xc5\xbdnidari\xc4\x8d._NEWLINE_Med odmevnej\xc5\xa1imi dogodki v organizaciji dru\xc5\xa1tva sta bila dobrodelni koncert v sodelovanju s \xc5\xa0tudentsko organizacijo Univerze v Mariboru in akcija zbiranja starega papirja za pomo\xc4\x8d bolnemu otroku. Slednja akcija je vzbudila pozornost javnosti, ker so dru\xc5\xbeini prejemnika izpla\xc4\x8dali le neposredne donacije, ki so jih vzporedno nakazala razli\xc4\x8dna podjetja, ves denar od zbranega papirja pa so zadr\xc5\xbeali za lastne stro\xc5\xa1ke, ki naj bi bili po besedah predstavnika dru\xc5\xa1tva tako visoki zaradi recesije. Po poro\xc4\x8danju medijev so poslovanje dru\xc5\xa1tva zaradi tega preiskovali tudi kriminalisti.'